Ул шулай үҙенең күңелендәге хистәрен асып һалғас, беҙ шаҡтай танышып уҡ киттек. Үҙем хеҙмәттә булмаһам да, хәрби кешеләр менән һөйләxadшергә яратам. Улар күбеһенсә ҡорораҡ, аҙ һөйләүсән була. Ә был полковник, дәрәжәһе ҙур булһа ла, бик алсаҡ булып сыҡты. Саф күңеле йөҙөнән үк сағыла, күҙҙәрендә – нинxadдәйxadҙер тормошто яратыу осҡоно. Исемдәрҙе лә әйтештек. “Инxadсаф Сафарович, тиҙәр мине”, – тип әйтә һалды ул. Ысындан да, был кешенең тормошо ҡыҙыҡxadһындырҙы. Беҙ, һөйләшә-һөйxadләшә, тротуарҙан атланыҡ.